Igaram

"*ZOOOOM*"
— Efekti joka kuuluu kun Igaramin vienosti hymyilevä naama tulee lähikuvaan.

**Igaram** on Alabastan kuninkaallisen kaartin kapteeni, ja oli Ne Pecen ensimmäinen tärkeä hahmo. Igaram teki ensiesiintymisensä paperinpalalla vuonna 2006 talven aikoihin.

## Hyväkuntoinen läski

Igaram, tuo rullapäinen herkkusuu, rakastaa syömistä yli kaiken, ja on onnistunut vaimonsa Terracottan kanssa saavuttamaan Läskien kerhoon vaadittavat kilot. Ihmestykseksi ja kummastukseksi on Igaramilla kuitenkin nähty sixpäkit esimerkiksi silloin, kun tämä kylpi kuninkaan ja Olkihattupiraattien kanssa. Päärynämäisen muotonsa ja verrattoman ahneutensa ansiosta Igaram on kuitenkin ansainnut vakiojäsenyytensä Läskien kerhossa.

## Kinkkujen näpistely

Igaram nauttii usein kinkuista sekä monenlaisesta mahdollisimman rasvaisesta ravinnosta. Hän hiippailee usein kuninkaan palatsissa öisin hakemaan "pientä" naposteltavaa yönälkäänsä suuresta kuninkaallisesta jääkaapista. Tähän tarkoitukseen Igaram on kehittänyt Näpistely-koukun, jonka avulla hän voi kätevästi näpistää vaivihkaa herkkuja itselleen tilanteesta riippumatta.

Koukkua voi käyttää esimerkiksi suoraan ruokapöydässäkin kurotellakseen kauempana pöydässä sijaitseviin santsiannoksiin. Saaliin hän saa sullottua kätevästi joko saman tien suuhun, taskuihin tai piiloon hiusrulliensa sisuksiin.

Palatsin vartijat Chaka ja Pel ovat tietoisia Igaramin näpistelyistä, mutta eivät ole onnistuneet nappaamaan häntä itse teossa. He ovat voineet vain osoitella häntä syyttävästi aina, kun jääkaappi on mysteerisesti tyhjentynyt. Välttyäkseen epäilyiltä, on Igaram yrittänyt vierittää syyt Luffyn niskoille, joka on vähintäänkin röyhkeää, kun ottaa huomioon, että Luffy ja muut Olkihatut pelastivat Alabastan.

Mikäli tilanne kuitenkin vaatii, harhauttaa Igaram Chakaa ja Peliä soittamalla ensin hiukan saksofonia ja luistelee sitten tuhatta ja sataa pakoon.

## Näpistelijöiden pikkukerho

Ajan kuluessa Igaram sai seurakseen näpistelyretkille kaksi herkkusuuta, Don Kriegin ja Kuron. Heistä kahdesta erityisesti Kuro oli hyvin valmistautunut öisiin keikkoihin, sillä tämän barbequeveitset soveltuivat täydellisesti ruokien näpistelyyn pöydän alta sekä lävistämään kymmeniä suupaloja vartaiksi veitsiinsä.

Kerran he jäivät kuitenkin näpistelyistään kiinni ja heidät heitettiin pieneen vankityrmään. Koska vartioinnista vastasi kolikkoihinsa hullaantunut Sexy Foxyn Silver Fox Foxy, pääsivät he luonnollisesti pakenemaan sangen vaivattomasti.

Näpistelyjen lisäksi kolmikko ei viettänyt juurikaan aikaa toistensa kanssa. Ainoastaan silloin kun Igaram bustasi Don Kriegin himoitsemasta Pariisia pienoismallin yllä, yritti Igaram käsiä levitellen vakuutella, ettei Kriegin tekemisissä ole mitään järkeä.

## Tollo

Vaikka Igaramia arvostetaankin suuresti kuninkaan kaartissa, on häntä sillointällöin nimitelty, sillä kerran kun Igaram hiippaili kuninkaan palatsissa (arvatenkin taas ruokavarkaisiin), oli seinällä roikkuvan kehystetyn Igaramin muotokuvan viereen laitettu nopeasti kyhätty lappu, jossa nuoli osoitti taulua päin ja vieressä luki *"TOLLO"*. Tähän Igaram reagoi tavanomaisella hymyilmeellään, mutta tirauttaa lirautti pienen kyyneleen.

Sama toistui hiukan traagisemmin timeskipin jälkeen. Kun Mihawk kävi eräänä päivänä Igaramin luona kysymässä Zoron sijainnista rakkaussaagansa aikana, ilmoitti Igaram tuntevansa Zoron. Hän ei kuitenkaan tarjonnut mitään tietoa Zoron olinpaikasta, joten Mihawk suutuspäissään lävisti Igaramin mustalla miekallaan oman kotinsa lattialle. Sattumalta seinällä roikkui häneen osoittava nuoli, jossa luki isolla *"TOLLO"*.

## Ura kuninkaan kaartin ulkopuolella

Sen lisäksi että Igaram soluttautui Baroque Worksiin aliaksella Mr. 8, on Igaram mm. toiminut Sir Crocodilen sikaritehtaan koetupruttelijoiden ovimiehenä, ja heitti töpeksivän Sanjin ulos nappaamalla tätä päästä kiinni.

## Parisuhderiidat

Igaram on joutunut ottamaan yhteen useaan otteeseen vaimonsa Terracotan kanssa. Terracotan ottaessa esille haulikon, on Igaram valmis ampumaan tätä takaisin huutamalla *"Igarapappaa!"*, vaikka oikeasti Igaramin iskut ovat nimeltään *Igarappa* sekä *Igarappappa.*